Foto: Reuters Butunjahon boks kengashi (WBC) versiyasi bo‘yicha -72,6 kilogramm vazn toifasida jahon chempioni, meksikalik bokschi Saul Alvares o‘z vatandoshi Xulio Sezar Chaves-kichkinani mag‘lubiyatga uchratdi. 74,5 kilogramm vazn toifasidagi ushbu jang Las-Vegasda bo‘lib o‘tib hakamlar g‘alabani bir ovozdan Alvaresga berishdi (120:108). 26 yoshli Alvares bu jang uchun 5 million dollar ishlab oldi, 31 yoshli Chavesning ulushi — 3 million. Alvaresning ko‘rsatkichi endi 49 g‘alaba (34 nokaut), bir mag‘lubiyat (2013 yilda Floyd Meyuezerdan) va bir durang. Chaves o‘z faoliyatida 50 jangni g‘alaba bilan yakunlagan (32 nokaut), 3 marta mag‘lub bo‘lgan va bir jangda durang qayd etilgan. Endi Alvares shu yilning kuzida qozog‘istonlik Gennadiy Golovkinga qarshi jang o‘tkazishi kerak bo‘ladi.